এদিকে, জম্মু ও কাশ্মীর, পাঞ্জাব, দিল্লি, উত্তরাখন্ড ও রাজস্থান ও নেপালের বেশ কিছু এলাকায়ও কম্পন অনুভূত হয়েছে। তবে এসব এলাকার ক্ষয়ক্ষতির পরিমাণ এখনো জানা যায়নি। ভারতের প্রধানমন্ত্রী নরেন্দ্র মোদি ভূমিকম্পের পর এক টুইট বার্তায় পাকিস্তান, আফগানিস্তান ও ভারতের লোকজনকে নিরাপদে থাকার আহ্বান জানিয়েছেন। একইসঙ্গে পাকিস্তান ও আফগানিস্তানে প্রয়োজন হলে সহায়তা করা হবে বলে ঘোষণা দিয়েছেন।